Enid Blyton

Enid Mary Blyton (1897ko abuztuaren 11, East Dulwich, Londres – 1968ko azaroaren 28a, Hampstead, Londres) ingeles idazle bat izan zen. Haur literaturan nabarmendu zen, Enid Blyton bere ezkongabe izenaz nahiz Mary Pollock ezkondu izenaz 600 idazlan baino gehiago idatzi zituen.

Zeozerrengatik oroitua baldin bada, haur literaturan mundu mailan ezagunak diren Bostak ("The Famous Five") haur koadrila edo taldearen sortzailea izateagatik da. Koadrila hau bere eleberrietako protagonista nagusia da, istorio horietako misterioak eta bitxikeriak ikertu ohi dituztelarik.

Hiru istorio mota ditu:

 Egoera berezietan krimenak edo misterioak argitzen dituzten haurrak, era guztietako abenturetatik pasatzen.
 Bigarren mota emakume-barnetegietan garatzen da, eta haren bilbeak garrantzi handiagoa ematen die eguneroko egoerei.
 Hirugarren mota fantasia da. Liburu horietan haurrak mundu magiko batean bizi dira, eta maitagarriak, iratxoak, gnomoak, elfoak eta fantasiazko beste izaki batzuk aurkitzen dituzte.

 Idazkeraren ezaugarriak 
Ezaugarri nagusi bat du Enid Blytonen literatura-lanak: normalean, lagun-taldeak agertzen dira, eta, sarritan, helduengandik at jarduten dute, askotan detektibe gisa; horrez gain, hainbat telesail egin ditu, barneratze-erregimenean dauden emakume-ikastetxeetan girotuta. Bere liburuek arrakasta handia izan dute herrialde askotan, eta itzulpenak egin dira alemanez, txineraz, finlandieraz, frantsesez, eslovakieraz, espainieraz, hebreeraz, katalanez, holandarrez, japonieraz, portugesez eta suedieraz, besteak beste. Index Translationum-en arabera (2007ko otsaileko datuak), Blyton munduko bosgarren autore ezagunena da, 3.300 itzulpen baino gehiago eta 400 milioi kopia baino gehiago saldu ditu. Ospe hori ez dator bat literatura-kritikari dagokionarekin, txarto ikusten baitute kritikariek Blytonek behin eta berriz errepikatzen dituela formula narratiboak. 600 liburu baino gehiago argitaratu zituen. Baina batzuentzat liburu interesgarriak dira, hala ere.

 Enid Blytonen Bostak bildumako liburuak 
 Bostak eta uharteko altxorra(1) (Five on a treasure island,1942)
 Bosten abentura berri bat(2) (Five go adventuring again, 1943)
 Bostak ihesi(3) (Five run away together, 1944)
 Bostak kontrabandisten muinoan(4) (Five go to Smuggler's Top, 1945)
 Bostak karabanan(5) (Five go off in a caravan, 1946)
 Bostak berriro Kirrin Uhartean(6) (Five on Kirrin Island again, 1947)
 Bostak kanpinean(7) (Five go off to camp, 1948)
 Bostak larri(8) (Five get into trouble, 1949)
 Bostak abenturan murgildurik(9) (Five fall into adventure, 1950)
 Bosten asteburu bat(10) (Five on a hike together, 1951)
 Bostak primeran dabiltza(11) (Five have a wonderful time, 1952)
 Bostak itsasertzean(12) (Five go down to the sea, 1953)
 (Five go to mystery moor, 1954) (euskaraz argitaratu gabe)
 Bostak zoriontsu(13) (Five have plenty of fun, 1955)
 (Five on a secret trail, 1956) (euskaraz argitaratu gabe)
 (Five go to Billycock Hill, 1957) (euskaraz argitaratu gabe)
 Bostak arriskuan(14) (Five get into a fix, 1958)
 (Five on Finniston Farm, 1960) (euskaraz argitaratu gabe)
 Bostak deabruaren harkaitzetan(15) (Five go to Demon's Rocks, 1961)
 Bostak misterio bat argitzen (16)(Five have a mystery to solve, 1962)
 (Five are together again, 1963) (euskaraz argitaratu gabe)

 Beste liburu batzuk 
WikidatanIzenburuaUrtea#WDBook of Brownies#WDChild Whispers#WDFifth Formers of St. Clare's#WDThe Faraway Tree#WDThe Land of Far-Beyond#WDThe Mistletoe Farm#WDThe Mystery of Tally-Ho Cottage#WDThe Mystery of the Burnt Cottage#WDThe Mystery of the Missing Necklace#WDThe Mystery of the Pantomime Cat#WDThe Mystery of the Secret Room#WDThe Mystery of the Strange Bundle#WDThe Mystery of the Spiteful Letters#WDThe Mystery of the Vanished Prince#WDThe Naughtiest Girl in the School#WDThe Second Form at Malory Towers#WDThe Secret Series#WDThe Wishing Chair#WDThird Year at Malory Towers#WDThe Mystery of the Invisible Thief#WDNoddy Goes to Toyland#WDThe Adventurous Four#WDThe Knights of the Round Table#WDThe Treasure Hunters#WDUpper Fourth at Malory Towers#WDLast Term at Malory Towers#WDMalory Towers1946#WDSt. Clare's1941#WDFive Get Into Trouble1949#WDFive Run Away Together1944#WDFive Run Away Together1954#WDThe Secret Seven1949#WDThe Caravan Family1945#WDBrer Rabbit1934#WDThe Island of Adventure1944#WDClaudine at St.Clare's1944#WDThe Castle of Adventure1946#WDThe Enchanted Wood1939#WDThe Enchanted Wood1939#WDThe Folk of the Faraway Tree1946#WDThe Magic Faraway Tree1943#WDThe Mystery of Banshee Towers1961#WDThe Mystery of Holly Lane1953#WDThe Mystery of the Disappearing Cat1944#WDThe Mystery of the Hidden House1948#WDThe Mystery of the Missing Man1956#WDThe Mystery of the Strange Messages1957#WDThe Naughtiest Girl Again1942#WDThe Naughtiest Girl is a Monitor1945#WDThe O'Sullivan Twins1942#WDThe Second Form at St. Clare's1944#WDThe Sixth Form at St. Clare's2000#WDThe Twins at St. Clare's1941#WDThe Valley of Adventure1947#WDIn the Fifth at Malory Towers1950#WDSummer Term at St. Clare's1943#WDThe Third Form at St. Clare's2000#WDThe Rockingdown Mystery1949#WDFaiths of Many Lands1945#WDLast Term at Malory Towers1951#WDLast Term at Malory Towers1967

 Erreferentziak 

 Ikus gainera 
 Bostak

 Kanpo loturak 

 Enid Blytoni eginiriko erreportaje eta elkarrizketak entzungai eta ikusgai. BBC telebista katea 
 Enid Blyton elkartea 
 Enid Blytoni buruzko webgunea 
 Enid Blytoni buruzko webgunea 

Kategoria:Londrestarrak
Kategoria:Ingalaterrako haur literaturako idazleak
Kategoria:Ingalaterrako eleberrigileak
Kategoria:Emakume eleberrigileak
Kategoria:XX. mendeko emakume idazleak